วันอังคารที่ 24 พฤษภาคม 2565
นายกฯ ย้ำไทยบังคับใช้ กม.ข้อมูลส่วนบุคคลฯ 1 มิ.ย. 65 จัดให้ 4 ระบบงานหนุนหน่วยงานรัฐปฏิบัติตามอย่างมีประสิทธิภาพ
นายกฯ ย้ำไทยบังคับใช้ กม.ข้อมูลส่วนบุคคลฯ 1 มิ.ย. 65 จัดให้ 4 ระบบงานหนุนหน่วยงานรัฐปฏิบัติตามอย่างมีประสิทธิภาพ
“พลเอกประยุทธ์”นายกรัฐมนตรีย้ำชัดดีเดย์บังคับใช้พ.ร.บ.คุ้มครองข้อมูลส่วนบุคคลฯ1มิ.ย. 65ปลดล็อคข้อจำกัดของหน่วยงานรัฐในการปฏิบัติตามกฎหมายฉบับนี้โดยจัดเตรียม4ระบบปฏิบัติงานไว้ให้เข้าไปใช้บนคลาวด์กลางภาครัฐครอบคลุมระบบบันทึกรายการกิจกรรมการประมวลผลข้อมูลส่วนบุคคลระบบบริหารจัดการความยินยอมระบบจัดการการใช้สิทธิของเจ้าของข้อมูลส่วนบุคคลและระบบจัดการการแจ้งเหตุละเมิดข้อมูลส่วนบุคคล
เมื่อวันที่23พ.ค.65พลเอกประยุทธ์จันทร์โอชานายกรัฐมนตรีเป็นประธานเปิดงานสัมมนา“แนวทางการบังคับใช้พระราชบัญญัติคุ้มครองข้อมูลส่วนบุคคลพ.ศ. 2562”ว่าการคุ้มครองสิทธิของประชาชนในเรื่องข้อมูลส่วนบุคคลเป็นสิ่งที่รัฐบาลและกระทรวงดิจิทัลเพื่อเศรษฐกิจและสังคม(ดีอีเอส)ให้ความสำคัญควบคู่ไปกับการผลักดันเรื่องการสร้างสรรค์นวัตกรรมและใช้ประโยชน์จากเทคโนโลยีดิจิทัลได้อย่างเต็มศักยภาพ
สำหรับพ.ร.บ.คุ้มครองข้อมูลส่วนบุคคลฯที่จะบังคับใช้ในวันที่1มิ.ย. 65มีจุดมุ่งหมายเพื่อกำหนดมาตรการในการคุ้มครองข้อมูลส่วนบุคคลของประเทศให้หน่วยงานทั้งภาครัฐเอกชนและประชาชนทั่วไปได้ปฏิบัติตามโดยนับเป็นหนึ่งในชุดกฎหมายดิจิทัลเพื่อยกระดับขีดความสามารถในการแข่งขันของประเทศไทยให้มีความเข้มแข็งรวมทั้งเสริมสร้างความเชื่อมั่นให้กับสังคมในการใช้บริการออนไลน์ในชีวิตประจำวัน
พลเอกประยุทธ์กล่าวว่ารัฐบาลเข้าใจถึงความกังวลและข้อจำกัดด้านต้นทุนของหน่วยงานภาครัฐในการปฏิบัติตามกฎหมายคุ้มครองข้อมูลส่วนบุคคลที่ผ่านมาจึงมอบหมายให้กระทรวงดิจิทัลฯโดยสำนักงานคณะกรรมการดิจิทัลเพื่อเศรษฐกิจและสังคมแห่งชาติ(สดช.)ดำเนินโครงการแพลตฟอร์มภาครัฐเพื่อรองรับกฎหมายคุ้มครองส่วนบุคคลโดยออกแบบระบบปฏิบัติงานทั้งสิ้น4ระบบซึ่งสอดรับกับหน้าที่ของภาครัฐภายใต้กฎหมายฉบับนี้ประกอบด้วย
1.ระบบบันทึกรายการกิจกรรมการประมวลผลข้อมูลส่วนบุคคล(Record of Processing Activities Platform) 2.ระบบบริหารจัดการความยินยอม(Consent Management Platform)เพื่อใช้ในการบริหารจัดการความยินยอมของเจ้าของข้อมูลส่วนบุคคล3.ระบบจัดการการใช้สิทธิของเจ้าของข้อมูลส่วนบุคคล(Data Subject Access Request Platform)และ4.ระบบจัดการการแจ้งเหตุละเมิดข้อมูลส่วนบุคคล(Data Breach Notification Platform)ซึ่งสามารถแจ้งเหตุละเมิดข้อมูลส่วนบุคคลไปยังสำนักงานคณะกรรมการคุ้มครองข้อมูลส่วนบุคคล(สคส.)ภายใน72ชั่วโมง
“พ.ร.บ.คุ้มครองข้อมูลส่วนบุคคลฯเป็นประโยชน์ต่อประชาชนองค์กรทั้งภาครัฐและเอกชนรวมถึงประเทศชาติได้แก่ประชาชนรับทราบวัตถุประสงค์ของการจัดเก็บการใช้หรือการเปิดเผยข้อมูลส่วนบุคคลอย่างชัดแจ้งและมีสิทธิต่างๆที่ชัดเจนเกี่ยวกับข้อมูลส่วนบุคคลของตนขณะที่หน่วยงานภาครัฐและเอกชนจะมีมาตรฐานการจัดเก็บใช้หรือเผยแพร่ข้อมูลส่วนบุคคลและระดับประเทศจะมีมาตรการคุ้มครองข้อมูลส่วนบุคคลสอดคล้องหลักการสากลเป็นต้น”พลเอกประยุทธ์กล่าว
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าแพลตฟอร์มทั้ง4ระบบดังกล่าวภายใต้โครงการพัฒนาแพลตฟอร์มภาครัฐเพื่อรองรับการปฏิบัติตามกฎหมายคุ้มครองข้อมูลส่วนบุคคล(GPPC)ได้รับการออกแบบให้เป็นไปตามพ.ร.บ.คุ้มครองข้อมูลฯและสอดรับกับหน้าที่หลักของหน่วยงานรัฐภายใต้กฎหมายฉบับนี้โดยทำงานอยู่บนระบบคลาวด์กลางภาครัฐส่งเสริมการดำเนินงานตามหน้าที่ของหน่วยงานรัฐภายใต้กฎหมายและบริหารจัดการการใช้ข้อมูลส่วนบุคคลได้สะดวกมีประสิทธิภาพปลอดภัยอีกทั้งเป็นระบบปฏิบัติงานแบบเปิด(Open Source)ซึ่งทุกส่วนราชการสามารถนำไปปรับใช้ในหน่วยงานของตนเองโดยเป็นการประหยัดงบประมาณโดยรวมของชาติในระยะยาว
“พ.ร.บ.คุ้มครองข้อมูลฯเป็นหนึ่งในกฎหมายสำคัญด้านดิจิทัล12ฉบับที่รัฐบาลและกระทรวงดิจิทัลฯผลักดันเพื่อให้เป็นเครื่องมือสำคัญในการส่งเสริมการแลกเปลี่ยนข้อมูลสร้างมาตรฐานการใช้เก็บเผยแพร่ข้อมูลส่วนบุคลของไทยให้เป็นที่ยอมรับในระดับสากลรองรับการเข้าสู่เศรษฐกิจยุคใหม่ของไทยที่ต้องแข่งขันด้วยเทคโนโลยีและการบริหารจัดการข้อมูล”นายชัยวุฒิกล่าว
นายเธียรชัยณนครประธานกรรมการคุ้มครองข้อมูลส่วนบุคคลกล่าวว่ากฎหมายฉบับนี้มีหลักสำคัญในการสร้างความเชื่อมั่นให้กับประชาชนว่าข้อมูลส่วนบุคคลจะถูกนำไปใช้อย่างเป็นธรรมโปร่งใสและได้รับการดูแลมิให้มีการนำข้อมูลไปใช้งานในทางที่ผิดกำหนดมาตรฐานการคุ้มครองข้อมูลส่วนบุคคลเพื่อให้องค์กรสามารถใช้ข้อมูลในทางที่ไม่ก่อให้เกิดเป็นการละเมิดสิทธิในข้อมูลส่วนบุคคลของเจ้าของข้อมูลมากจนเกินไปรวมถึงจะต้องรักษาความปลอดภัยในการใช้ข้อมูลอยู่เสมอ
นอกจากนี้ยังเป็นกฎหมายที่มุ่งยกระดับมาตรฐานการคุ้มครองข้อมูลส่วนบุคคลของไทยให้ทัดเทียมนานาประเทศโดยก่อนหน้าในปี2561สหภาพยุโรปได้บังคับใช้กฎหมายGDPRหรือGeneral Data Protection Regulationมีข้อกำหนดให้องค์กรที่มีธุรกรรมหรือการดำเนินการที่มีข้อมูลส่วนบุคคลต้องปฏิบัติตามมาตรการต่างๆที่เข้มงวดขึ้นเพื่อเพิ่มความคุ้มครองข้อมูลส่วนบุคคลดังนั้นการบังคับใช้กฎหมายคุ้มครองข้อมูลฯในประเทศไทยจึงเป็นแนวทางที่จะช่วยส่งเสริมให้ภาคธุรกิจไทยมีมาตรฐานการใช้ข้อมูลเป็นที่ยอมรับในระดับสากลเปิดประตูสู่โอกาสใหม่ๆบนเวทีโลกได้เข้มแข็งยิ่งขึ้น
ดร.เวทางค์พ่วงทรัพย์รองปลัดกระทรวงดิจิทัลฯทำหน้าที่เลขาธิการสำนักงานคณะกรรมการคุ้มครองข้อมูลส่วนบุคคลกล่าวว่าในช่วงระยะเวลาก่อนการมีผลบังคับใช้ของกฎหมายในวันที่1มิ.ย.นี้คณะกรรมการฯจะทยอยประกาศใช้กฎหมายลูกต่างๆล่าสุดได้มีการเปิดให้ประชาชนแสดงความคิดเห็นระหว่างวันที่10 – 19พ.ค. 65สำหรับร่างประกาศกลุ่มแรก
ได้แก่1. (ร่าง)ประกาศคณะกรรมการคุ้มครองข้อมูลส่วนบุคคลเรื่องการยกเว้นการบันทึกรายการของผู้ควบคุมข้อมูลส่วนบุคคลซึ่งเป็นกิจการขนาดเล็ก2. (ร่าง)ประกาศคณะกรรมการคุ้มครองข้อมูลส่วนบุคคลเรื่องหลักเกณฑ์และวิธีการในการจัดทำและเก็บรักษาบันทึกรายการของกิจกรรมการประมวลผลข้อมูลส่วนบุคคลสำหรับผู้ประมวลผลข้อมูลส่วนบุคคลและ3. (ร่าง)ประกาศคณะกรรมการคุ้มครองข้อมูลส่วนบุคคลเรื่องมาตรการรักษาความมั่นคงปลอดภัยของผู้ควบคุมข้อมูลส่วนบุคคล
นอกจากนี้ได้จัดทำแนวทางสำหรับการปฏิบัติตามกฎหมายคุ้มครองข้อมูลฯเพื่อให้องค์กรต่างๆสามารถนำไปปรับใช้เป็นแนวปฏิบัติได้ประกอบด้วย1. (ร่าง)แนวทางการดำเนินการของคณะกรรมการคุ้มครองข้อมูลส่วนบุคคลเรื่องแนวทางและวิธีการขอความยินยอมจากเจ้าของข้อมูลส่วนบุคคลและ2. (ร่าง)แนวทางการดำเนินการของคณะกรรมการคุ้มครองข้อมูลส่วนบุคคลเรื่องการแจ้งวัตถุประสงค์และรายละเอียดในการเก็บรวบรวมใช้เปิดเผยข้อมูลส่วนบุคคลโดยทั้งสองฉบับอยู่ระหว่างกระบวนการนำขึ้นประชาพิจารณ์
สำหรับงานสัมมนา“แนวทางการบังคับใช้พระราชบัญญัติคุ้มครองข้อมูลส่วนบุคคลพ.ศ. 2562”ซึ่งกระทรวงดิจิทัลฯและสำนักงานคณะกรรมการคุ้มครองข้อมูลส่วนบุคคลจัดขึ้นวันนี้ได้รับความสนใจอย่างมากจากหน่วยงานต่างๆทั้งภาครัฐเอกชนสื่อมวลชนรวมถึงประชาชนทั่วไปโดยมียอดผู้ลงทะเบียนเข้าร่วมสัมมนาแบบon siteประมาณ500คนและมีผู้ลงทะเบียนติดตามผ่านFacebook Liveทางเพจสำนักงานฯมากกว่า2,000คน
*************